SK Úradný vestník Európskej únie C 18/40

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o povolenie na vyhľadávanie tekutých alebo plynných uhľovodíkov nazývané „Permis de Lyon–Annecy“)

(Text s významom pre EHP)

2010/C 18/14

Žiadosťou z 15. januára 2009 spoločnosť Schuepbach Energy LLC, so sídlom na 2651 North Harwood, Suite 570, Dallas, TX 75201, UNITED STATES OF AMERICA, požiadala o povolenie na trojročné obdobie na vyhľadávanie tekutých alebo plynných uhľovodíkov, nazývané „Permis de Lyon–Annecy“, na území s rozlohou približne 3 800 km štvorcových, ktoré sa týka časti departementov Ain, Isère, Rhône, Savoie a Haute-Savoie.

Oblasť, na ktorú sa vzťahuje toto povolenie, je vymedzená úsekmi poludníkov a rovnobežiek postupne spájajúcich uvedené body definované ich geografickými súradnicami v stupňoch (NTF, poludník prechádzajúci Parížom)

Body Zemepisná dĺžka v stupňoch Zemepisná šírka v stupňoch Bod A = priesečník poludníka 4,60 stupňa V a hranice medzi Francúzskom a Švajčiarskom B 4,60 stupňa V 51,10 stupňa S C 4,50 stupňa V 51,10 stupňa S D 4,50 stupňa V 51,00 stupňa S E 4,30 stupňa V 51,00 stupňa S F 4,30 stupňa V 50,90 stupňa S G 4,20 stupňa V 50,90 stupňa S H 4,20 stupňa V 50,70 stupňa S I 2,80 stupňa V 50,70 stupňa S J 2,80 stupňa V 50,80 stupňa S K 2,90 stupňa V 50,80 stupňa S L 2,90 stupňa V 51,00 stupňa S M 3,00 stupňa V 51,00 stupňa S N 3,00 stupňa V 51,10 stupňa S O 3,30 stupňa V 51,10 stupňa S P 3,30 stupňa V 51,00 stupňa S Q 3,50 stupňa V 51,00 stupňa S R 3,50 stupňa V 50,80 stupňa S S 3,90 stupňa V 50,80 stupňa S T 3,90 stupňa V 51,10 stupňa S U 4,30 stupňa V 51,10 stupňa S Bod V = priesečník poludníka 4,30 stupňa V a hranice medzi Francúzskom a Švajčiarskom Body V až A = hranica medzi Francúzskom a Švajčiarskom

Podávanie žiadostí a kritériá na udelenie oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky ustanovené v článkoch 4 a 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30 decembra 1994 na strane 11 a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať Ministerstvu pre správu baní na nižšie uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií prideľovania oprávnení na ťažbu vymedzených v článku 6 uvedeného dekrétu a rozhodnutia sa vydajú najneskôr 15. januára 2011.

Podmienky a požiadavky týkajúce sa výkonu činnosti a jej ukončenia

Žiadatelia sú vyzvaní, aby sa riadili článkami 79 a 79.1 ťažobného kódexu a dekrétom č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Všetky doplňujúce informácie je možné získať na Ministerstve životného prostredia, energetiky, trvalo udržateľného rozvoja a mora, ktoré má na starosti ekologické technológie a rokovania o zmene klímy [Ministère de l’écologie, de l’énergie, du développement durable et de la mer (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures)], Arche de La Défense Paroi Nord, 92055 La Défense Cedex, FRANCE (Tel. +33 140819537, Fax +33 140819529)

Uvedené právne a regulačné ustanovenia uvedené vyššie sú prístupné na webovej stránke Légifrance: http://www.legifrance.gouv.fr

(1) Ú. v. ES L 164, 30.6.1994.